GST
జిఎస్‌టి మండలికి పన్ను పెంపు అధికారమా?
న్యూఢిల్లీ,: వస్తుసేవల చట్టం అమలయితే భవిష్యత్తులో పార్లమెంటు ఆమోదం అవసరం లేకుండానే జిఎస్‌టి మండలి అవసరమైతే ఎంపికచేసిన ఉత్పత్తులపై 40శాతం వరకూ పన్నువిధించే అధికారాలు సంక్రమిస్తున్నాయి. అయితే ఈ విధానాన్ని పన్నురంగ నిపుణులు తిరస్కరిస్తున్నారు. భవిష్యత్తులోమరింత ఉదాసీనత పనికరాదని, అందరికీ అందుబాటులో ఒకేవిధమైన పన్నువిధానం మేలని సూచించారు. ఆర్ధికమంత్రి అరుణ్‌జైట్లీ అధ్యక్షతన సమావేశం అయిన జిఎస్‌టి మండలి పీక్‌రేట్‌ను 20శాతంగా నిర్ణయించింది. సిజిఎస్‌టి, ఎస్‌జిఎస్‌టిలకు కూడా ఇదే అమలవుతుందని వెల్లడించింది.ప్రస్తుత ముసాయిదాలో ఉన్న 14శాతంనుంచి 20శాతం వరకూ ఉంది.
అయితే ఈ పరిమితిని గరిష్టంగా ఉన్న 28శాతంనుంచి 40శాతంవరకూ పెంచుకునే అవకాశం జిఎస్‌టి మండలికి ఉన్నట్లు తెలుస్తోంది. ప్రస్తుతం ఉన్న పన్నుశ్లాబ్‌లను మార్చడం మంచిది కాదని, నాలుగు శ్లాబ్‌ల జిఎస్‌టి నిర్మాణక్రమం ఐదుకు మార్చకూడదదని చెపుతున్నారు. 12, 18,28శాతంగా మాత్రమే కొనసాగాలని సూచిం చారు. ప్రభుత్వం జులై ఒకటవ తేదీనుంచి జిఎస్‌ టిని అమలుచేయాలని నిర్ణయించింది. జిఎస్‌టి మోడల్‌ చట్టాలు గత ఏడాది నవంబరులోనే పబ్లిక్‌ డొమైన్‌కు ఉంచారు. గరిష్టంగా జిఎస్‌టి పన్నురేటు సిజిఎస్‌టికి 14శాతం, ఎస్‌జిఎస్‌టికి 14శాతంగా మాత్రమే కొనసాగించాలని సూచించాయి. ప్రస్తుతం ఉన్న 14శాతాన్ని 20శాతానికి మించకూడదు అన్న వివరణ పొందుపరిచేందుకు మండలికి దఖలుపడుతున్నాయి. శని, ఆదివారాల్లో మండలి సమావేశం అయి సిజిఎస్‌టి, ఎస్‌జిఎస్‌టి, ఐజిఎస్‌టి చట్టాలను ఆమోదించాల్సి ఉంది. ఈసమావేశాల్లోనే ఈ సవరణను కూడా చర్చకు తెస్తుందని అంచనా. అయితే జిఎస్‌టి అమలు తర్వాత పన్నురేట్లు పెరిగితే పరిశ్రమ రంగం మొత్తం ఆందోళనకు గురవుతుందని, పరోక్షపన్నుల నిపుణులు పిడబ్య్లుసి ప్రతినిధిప్రతీక్‌ జైన్‌ అన్నారు.
ఈనిర్ణయాన్ని మండలి పునరాలో చన చేయాలని సూచించారు. సిజిఎస్‌టి బిల్లును రెండో బడ్జెట్‌ సమావేశంలో కేంద్రంప్రవేశపెట్టాలని చూస్తోంది. ఈనెల 9వ తేదీనుంచి పార్లమెంటు సమావేశాలు ప్రారంభం అవుతాయి. విలాసవంతమైన ఉత్ప త్తులపైన, మత్తుపానీ యాలపైనా పన్ను పెంచే అవకాశం ఉంది. విలాసవంతమైన కార్లు, మత్తుపానీయాలు, పొగాకు ఉత్పత్తులు వంటి వాటిపై గరిష్టస్థాయి పనున ఉంటుంది. మొదటి ఐదేళ్లలో జిఎస్‌టి అమలు ద్వారా రాస్ట్రాలకు ఒనగూరే నష్టం భర్తీకి ఈ రాబడులు ఉపయో గిస్తుంది.